Source: http://www.dsclex.ro/legislatie/2011/martie2011/mo2011_202.htm
Timestamp: 2020-02-24 14:28:08+00:00
Document Index: 9299763

Matched Legal Cases: ['Articolul 9', 'articolul 12', 'Articolul 17', 'articolul 18', 'articolul 22', 'articolul 24', 'articolul 24', 'articolul 26', 'articolul 27', 'articolul 27', 'articolul 37', 'articolul 41', 'articolul 67', 'articolul 76', 'articolul 76', 'articolul 79', 'Articolul 137', 'articolul 170', 'articolul 177', 'articolul 177', 'Articolul 179', 'Articolul 180', 'Articolul 182', 'articolul 205', 'articolul 7', 'articolul 10', 'articolul 10', 'articolul 10', 'articolul 10', 'articolul 10', 'Articolul 21', 'articolul 23', 'articolul 24', 'articolul 7', 'articolul 10', 'Articolul 14']

MONITORUL OFICIAL AL ROMANIEI Nr. 202/2011
Anul XXIII - Nr. 202 LEGI, DECRETE, HOTÃRÂRI SI ALTE ACTE Miercuri, 23 martie 2011
20. - Hotărâre cu privire la propunerea de directivă a Consiliului privind gestionarea combustibilului nuclear uzat si a deseurilor radioactive COM (2010) 618 final
22. - Hotărâre privind modificarea si completarea Regulamentului Senatului
286. - Decret privind acordarea gradului de general de brigadă cu o stea unui colonel din Serviciul Român de Informatii
287. - Decret privind acordarea gradului de general de brigadă cu o stea unui colonel din Serviciul Român de Informatii
288. - Decret privind acordarea gradului de general de brigadă cu o stea unui colonel din Serviciul Român de Informatii
289. - Decret privind acordarea gradului de general de brigadă cu o stea, în retragere, unui colonel în retragere din Serviciul Român de Informatii
290. - Decret privind acordarea gradului de general de brigadă cu o stea, în rezervă, unui colonel în rezervă din Serviciul Român de Informatii
291. - Decret privind acordarea gradului de general de brigadă cu o stea, în rezervă, unui colonel în rezervă din Serviciul Român de Informatii
24. - Ordonantă de urgentă privind transmiterea unui imobil din domeniul privat al statului si din administrarea Regiei Autonome “Monitorul Oficial” în proprietatea acesteia
25. - Ordonantă de urgentă pentru modificarea unor acte normative privind reglementarea ajutoarelor de stat acordate producătorilor agricoli si gestionarea fondurilor comunitare
14. - Ordin al presedintelui Autoritătii Nationale de Reglementare în Domeniul Energiei pentru modificarea si completarea Procedurii privind schimbarea furnizorului de energie electrică, aprobată prin Ordinul presedintelui Autoritătii Nationale de Reglementare în Domeniul Energiei nr. 88/2009
57. - Ordin al ministrului agriculturii si dezvoltării rurale pentru modificarea si completarea Ordinului ministrului agriculturii, pădurilor si dezvoltării rurale, interimar, nr. 769/2009 privind aprobarea Metodologiei de înregistrare a operatorilor economici si eliberare a autorizatiei pentru producerea, prelucrarea si/sau comercializarea semintelor si materialului săditor
202. - Decizie privind aprobarea modificărilor aduse actului constitutiv al Societătii Comerciale VOX ASIGURĂRI BROKER DE ASIGURARE REASIGURARE - S.R.L. referitoare la schimbarea denumirii societătii, schimbarea sediului social, cesiunea de părti sociale, noul asociat unic, revocarea/numirea unui administrator, revocarea/ numirea unui director general si reluarea activitătii
cu privire la propunerea de directivă a Consiliului privind gestionarea combustibilului nuclear uzat si a deseurilor radioactive COM (2010) 618 final
Art. 1. - În cadrul mecanismului exercitării de către parlamentele nationale ale statelor membre a controlului parlamentar privind respectarea principiilor de subsidiaritate si proportionalitate, Senatul a fost sesizat (conform Protocolului nr. 2 - anexă la Tratatul de la Lisabona) cu propunerea de directivă a Consiliului privind gestionarea combustibilului nuclear uzat si a deseurilor radioactive COM (2010) 618 final.
Art. 2. - (1) Comisia economică, industrii si servicii si Comisia pentru administratia publică, organizarea teritoriului si protectia mediului au constatat că, din motive legate de caracterul său transfrontalier, propunerea de directivă respectă principiul de subsidiaritate.
(2) Cu privire la respectarea principiului de proportionalitate, membrii celor două comisii au considerat că dispozitiile art. 4 alin. (3), care impun depozitarea definitivă a deseurilor radioactive pe teritoriul propriu sau pe teritoriul unui alt stat membru, cât si existenta unor acorduri bilaterale notificate în conformitate cu legislatia comunitară privind depozitarea deseurilor radioactive rezultate în urma reprocesării combustibilului uzat provenit de la reactoarele de cercetare pe teritoriul statului tert UE, sunt prea restrictive pentru România. Cele două comisii au hotărât să recomande modificarea textului astfel încât directiva să nu impună interzicerea importului sau exportului de deseuri radioactive, criteriul principal fiind depozitarea în sigurantă a acestora, fie în Uniunea Europeană, fie în afara Uniunii Europene, tinând cont si de criteriile tehnico-economice.
Art. 3. - Senatul aprobă Raportul comun al Comisiei economice, industrii si servicii si al Comisiei pentru administratia publică, organizarea teritoriului si protectia mediului si transmiterea către institutiile europene interesate a unei opinii privind respectarea principiilor de subsidiaritate si proportionalitate în cadrul COM (2010) 618 final.
Această hotărâre a fost adoptată de Senat in sedinta din 7 martie 2011, cu respectarea prevederilor art. 76 alin. (2) din Constitutia României, republicată.
privind modificarea si completarea Regulamentului Senatului
Articol unic. - Regulamentul Senatului, aprobat prin Hotărârea Senatului nr. 28/2005, publicată în Monitorul Oficial al României, Partea I, nr. 948 din 25 octombrie 2005, cu modificările si completările ulterioare, se modifică si se completează după cum urmează:
“(2) Senatul se organizează si functionează potrivit dispozitiilor Constitutiei, ale Legii nr. 96/2006 privind Statutul deputatilor si senatorilor, republicată, cu modificările ulterioare, si ale prezentului regulament.”
“Art. 3. - Senatul nou-ales se întruneste în locul, ziua si la ora stabilite prin decretul de convocare emis de Presedintele României, în conformitate cu prevederile art. 63 alin. (3) din Constitutia României, republicată.”
“(2) Numărul senatorilor care sunt propusi în Comisia de validare de fiecare partid, organizatie a cetătenilor apartinând minoritătilor nationale, aliantă politică sau aliantă electorală trebuie să reflecte configuratia politică a Senatului rezultată din alegeri si se stabileste prin negocieri realizate de reprezentantii acestora.”
“Art. 8. - (1) Comisia de validare poate propune invalidarea alegerii unui senator în cazul în care constată că alegerea acestuia s-a făcut prin încălcarea dispozitiilor legii electorale privind candidatura sau obtinerea mandatului, precum si în cazul în care există o hotărâre definitivă si irevocabilă privind săvârsirea de către senatorul în cauză a unei infractiuni legate de derularea procesului electoral.”
5. Articolul 9 se modifică si va avea următorul cuprins:
“Art. 9. - Comisia de validare întocmeste un raport în care nominalizează senatorii pentru care propune validarea sau invalidarea mandatelor, cu motivarea propunerilor de invalidare.”
6. La articolul 12, alineatul (3) se modifică si va avea următorul cuprins:
“(3) Hotărârea privind validarea sau invalidarea alegerii senatorilor se adoptă cu votul majoritătii senatorilor prezenti.”
7. Articolul 17 se modifică si va avea următorul cuprins:
“Art. 17. - Grupurile parlamentare îsi aleg un lider, un număr de 2 până la 4 vicelideri, în functie de caz, si un secretar. La începutul fiecărei sesiuni ordinare, conducerea grupurilor parlamentare este anuntată în plenul Senatului.”
8. La articolul 18 alineatul (1), litera a) se modifică si va avea următorul cuprins:
,,a) prezintă Senatului, la începutul fiecărei sesiuni parlamentare, denumirea grupului, precum si componenta sa numerică si nominală;”.
9. La articolul 22, alineatul (2) se modifică si va avea următorul cuprins:
“(2) în functie de posibilităti, Biroul permanent asigură logistică si senatorilor care nu sunt afiliati la niciun grup parlamentar.”
“Art. 23. - (1) După constituirea legală a Senatului, se aleg presedintele Senatului si ceilalti membri ai Biroului permanent.”
11. La articolul 24, alineatele (2) si (3) se modifică si vor avea următorul cuprins:
“(2) Este declarat ales presedinte al Senatului candidatul care a întrunit, la primul tur de scrutin, votul majoritătii senatorilor prezenti.
(3) Dacă niciun candidat nu a întrunit numărul de voturi necesar, se organizează noi tururi de scrutin, la care participă primii 2 candidati care au obtinut cel mai mare număr de voturi sau, după caz, toti candidatii care s-au clasat pe primul loc, la egalitate de voturi, ori primul clasat si toti candidatii care s-au clasat pe locul al doilea, cu un număregal de voturi. Este declarat ales presedinte al Senatului candidatul care a obtinut votul majoritătii senatorilor prezenti.”
12. La articolul 24, alineatul (4) se abrogă.
13. La articolul 26, alineatele (2) si (3) se modifică si vor avea următorul cuprins:
“(2) Numărul de reprezentanti în Biroul permanent ai fiecărui grup parlamentar, în care se include si presedintele Senatului, trebuie să respecte ponderea numărului de senatori ai fiecărui grup fată de numărul total de senatori, la începutul fiecărei sesiuni ordinare.
(3) în cazul în care nu se ajunge la un acord în cel mult 3 zile, problemele rămase în divergentă se supun plenului Senatului, care decide prin votul majoritătii senatorilor prezenti.”
14. La articolul 27, alineatul (2) se abrogă.
15. La articolul 27, alineatul (3) se modifică si va avea următorul cuprins:
“(3) Propunerile nominale pentru functiile de vicepresedinte, secretar si chestor repartizate se anuntă în plenul Senatului de către liderii grupurilor parlamentare respective. Lista candidatilor propusi pentru functiile din Biroul permanent se supune în întregime votului Senatului si se aprobă cu votul majoritătii senatorilor prezenti.”
16. La articolul 37, alineatul (1) se modifică si va avea următorul cuprins:
“Art. 37. - (1) Biroul permanent se convoacă de presedintele Senatului sau la solicitarea a cel putin 5 dintre ceilalti membri ai săi ori a unui grup parlamentar.”
17. La articolul 41 alineatul (1), partea introductivă se modifică si va avea următorul cuprins:
“Art. 41. - (1) Secretarii Senatului au următoarele atributii:”.
18. La articolul 67, litera d) se abrogă.
19. La articolul 76, alineatul (1) se modifică si va avea următorul cuprins:
“Art. 76. - (1) Orice comisie permanentă poate initia o anchetă parlamentară, în limitele competentelor sale materiale, cu aprobarea Senatului.”
20. La articolul 76, alineatul (6) se abrogă.
21. La articolul 79, alineatele (1) si (2) se abrogă.
22. Articolul 137 se modifică si va avea următorul cuprins:
“Art. 137. - (1) Votul final priveste ansamblul reglementării în forma rezultată din dezbaterea pe articole de către Senat a proiectului de lege sau a propunerii legislative.
(2) Votul final poate avea loc într-o sedintă consacrată acestui scop, de regulă în ziua de miercuri/ora 12,00, conform programului de activitate aprobat. În cazul în care, până la data sedintei de vot final, stabilită prin ordinea de zi, dezbaterea pe articole nu s-a încheiat, votul final se amână de drept.”
23. La articolul 170, alineatul (2) se abrogă.
24. La articolul 177 alineatul (3), litera a) se modifică si va avea următorul cuprins:
,,a) functia de presedinte, vicepresedinte, director general, director, administrator, membru al consiliului de administratie sau cenzor la societăti comerciale, inclusiv la bănci ori la alte institutii de credit, la societăti de asigurare si la cele financiare, precum si în institutii publice;”.
25. La articolul 177, după alineatul (3) se introduce un nou alineat, alineatul (31), cu următorul cuprins:
“(31) Calitatea de senator este incompatibilă cu calitatea de membru cu drepturi depline în Parlamentul European.”
26. Articolul 179 se modifică si va avea următorul cuprins:
“Art. 179. - (1) Senatorul care se află în una dintre incompatibilitătile prevăzute la art. 177 sau în alte legi speciale va informa în scris, în termen de 15 zile, Biroul permanent despre această situatie.
(2) în termen de 30 de zile de la expirarea termenului prevăzut la alin. (1), senatorul va opta între mandatul de deputat sau de senator si functia ori functiile incompatibile, demisionând potrivit optiunii sale.
(3) După expirarea termenului prevăzut la alin. (2), dacă nu si-a exprimat optiunea, senatorul este considerat demisionat de drept. Situatia se aduce la cunostinta plenului Senatului, care constată demisia de drept. Hotărârea de constatare a demisiei se publică în Monitorul Oficial al României, Partea I.”
27. Articolul 180 se abrogă.
28. Articolul 182 se modifică si va avea următorul cuprins:
“Art. 182. - Orice stare de incompatibilitate survenită în timpul exercitării mandatului de parlamentar trebuie adusă la cunostinta Biroului permanent, în scris, si în termen de 30 de zile de la data intervenirii acesteia.”
29. Articolele 189-191 si 193 se abrogă.
30. La articolul 205, după alineatul (2) se introduce un nou alineat, alineatul (3), cu următorul cuprins:
“(3) Pentru lucrările Senatului, ale comisiilor si pentru unele activităti ale serviciilor Senatului se pot folosi stagiari. Activitatea de voluntariat se desfăsoară potrivit legii si hotărârii Biroului permanent.”
Această hotărâre a fost adoptată de Senat în sedinta din 21 martie 2011, cu respectarea prevederilor art. 76 alin. (1) din Constitutia României, republicată.
Bucuresti, 21 martie 2011.
având în vedere propunerea directorului Serviciului Român de Informatii si Hotărârea Consiliului Suprem de Apărare a Tării nr. 26/2011,
Articol unic. - Domnului colonel Căpsună Constantin Dan-Valentin i se acordă gradul de general de brigadă cu o stea.
Articol unic. - Domnului colonel Ciobanu Gheorghe Florea i se acordă gradul de general de brigadă cu o stea.
Articol unic. - Domnului colonel Stătescu Cristian Gabriel i se acordă gradul de general de brigadă cu o stea.
privind acordarea gradului de general de brigadă cu o stea, în retragere, unui colonel în retragere din Serviciul Român de Informatii
având în vedere propunerea directorului Serviciului Român de Informatii si Hotărârea Consiliului Suprem de Apărare a Tării nr. 27/2011,
Articol unic. - Domnului colonel în retragere Agache Neagu Marin i se acordă gradul de general de brigadă cu o stea, în retragere.
privind acordarea gradului de general de brigadă cu o stea, în rezervă, unui colonel în rezervă din Serviciul Român de Informatii
Articol unic. - Domnului colonel în rezervă Stoica Adrian Adrian i se acordă gradul de general de brigadă cu o stea, în rezervă.
Articol unic. - Domnului colonel în rezervă Anghel Toma Nelu i se acordă gradul de general de brigadă cu o stea, în rezervă.
Având în vedere prevederile art. 78, art. 100 alin. (1), art. 108 alin. (4), art. 115 alin. (5) si art. 147 alin. (4) din Constitutia României, republicată, care impun realizarea neconditionată a obiectului de activitate al Regiei Autonome “Monitorul Oficial”, denumită în continuare Regia,
luând în considerare faptul că în prezent Regia nu detine un spatiu pentru a depozita în conditii corespunzătoare stocurile de hârtie necesare publicării actelor oficiale ale statului,
constatând că este obligatorie aparitia publicatiei oficiale a statului român, în conditii de sigurantă, chiar si în cazul producerii unei situatii de risc, si că se impune realizarea unui depozit de sigurantă pentru materiile prime necesare aparitiei în orice conditii a Monitorului Oficial al României,
văzând că regimul juridic al imobilelor Regiei nu este clarificat, în sensul că este necesară îndreptarea efectului produs de eroarea din Hotărârea Guvernului nr. 467/2008 privind schimbarea regimului juridic si a titularului dreptului de administrare asupra unor imobile situate în municipiul Bucuresti, eroare care a condus la dobândirea în administrare a unui imobil în locul dobândirii în proprietate, astfel încât să poată fi făcute investitiile necesare desfăsurării activitătii de interes public a Regiei,
dat fiind faptul că aceste aspecte vizează protejarea interesului public al publicării actelor normative ale statului în orice conditii, Regia desfăsurând activitate de interes public national, neefectuarea lucrărilor corespunzătoare asupra imobilului transmis prin prezenta ordonantă de urgentă creează o situatie extraordinară si de urgentă cu caracter permanent,
Art. 1. - Se aprobă transmiterea, cu plată, în proprietatea Regiei Autonome “Monitorul Oficial” a imobilului aflat în domeniul privat al statului si în administrarea Regiei Autonome “Monitorul Oficial”, având datele de identificare prevăzute în anexa care face parte integrantă din prezenta ordonantă de urgentă.
Art. 2. - (1) în vederea transmiterii imobilului prevăzut la art. 1, se realizează un raport de evaluare atât a acestui imobil, cât si a imobilului prevăzut la art. 2 din Hotărârea Guvernului nr. 467/2008 privind schimbarea regimului juridic si a titularului dreptului de administrare asupra unor imobile situate în municipiul Bucuresti, în termen de 90 de zile de la intrarea în vigoare a prezentei ordonante de urgentă.
(2) Evaluarea imobilelor se realizează la valoarea de piată, conform standardelor internationale de evaluare, de către un evaluator, persoană fizică sau juridică, astfel cum acesta este definit la art. 3 lit. d) din titlul VII al Legii nr. 247/2005 privind reforma în domeniile proprietătii si justitiei, precum si unele măsuri adiacente, cu modificările si completările ulterioare.
(3) Plata prevăzută la art. 1 reprezintă contravaloarea eventualei diferente rezultate din evaluare, dintre imobilul din anexă si imobilul prevăzut la art. 2 din Hotărârea Guvernului nr. 467/2008.
(4) Achizitia si plata contravalorii serviciului de evaluare se realizează de către Regia Autonomă “Monitorul Oficial”, în conditiile legii.
(5) Transmiterea proprietătii imobilului prevăzut la art. 1 se face numai după plata la bugetul de stat de către Regia Autonomă “Monitorul Oficial”, în termen de 30 de zile de la realizarea evaluării, a eventualei diferente rezultate din aceasta si în urma confirmării de către Ministerul Finantelor Publice a efectuării plătii.
(6) Suprafata de teren de 5.353 m2 prevăzută în anexă va putea fi înstrăinată, după dobândirea proprietătii, de către Regia Autonomă “Monitorul Oficial”, doar în urma aprobării prealabile prin hotărâre a Guvernului.
a imobilului care se transmite din domeniul privat al statului si din administrarea Regiei Autonome “Monitorul Oficial” în proprietatea acesteia
Regimul juridic si persoana juridică de la care se transmite imobilul
Regimul juridic si persoana juridică la care se transmite imobilul
Domeniul privat al statului si administrarea Regiei Autonome “Monitorul Oficial”
Proprietatea Regiei Autonome “Monitorul Oficial”
Suprafata terenului = 5.353 m2
Suprafata clădirilor si constructiilor speciale = 3.421 m2
Valoarea imobilului = 2.697.124 lei
pentru modificarea unor acte normative privind reglementarea ajutoarelor de stat acordate producătorilor agricoli si gestionarea fondurilor comunitare
În contextul mentinerii crizei economico-financiare actuale din România, care a afectat si afectează în continuare sectorul agricol,
tinând cont că lipsa de lichidităti ale operatorilor economici generează efecte negative majore, precum blocaje financiare, insolventa, cu afectarea supravietuirii operatorilor economici din sectorul agroalimentar, precum si pierderea a numeroase locuri de muncă,
având în vedere necesitatea stabilirii unor prevederi suplimentare în vederea optimizării fluxurilor financiare în cadrul derulării schemelor de ajutor de stat în domeniul agricol,
tinând cont de necesitatea stabilirii unor măsuri pentru facilitarea accesului la finantare în domeniul agricol si alimentar pentru evitarea blocajului implementării măsurilor din cadrul schemelor de ajutor de stat,
având în vedere greutătile pe care le întâmpină potentialii beneficiari ai Programului operational pentru pescuit 2007-2013 (POP) în contextul actual, în ceea ce priveste obtinerea de credite bancare pentru componenta de cofinantare aferentă proiectelor selectate,
având în vedere includerea în cadrul categoriei de comisioane nedatorate de beneficiari si a primei de garantare, face ca aceasta să devină ajutor de stat, iar aplicarea schemei de inginerie financiară ar fi suspendată si amânată în timp, până la înfiintarea schemei de ajutor de stat, avizarea acesteia de către Comunitatea Europeană si organizarea administrativă a structurilor implicate. Din punctul de vedere al beneficiarilor mentinerea prevederilor art. 221 alin. (5) din Ordonanta de urgentă a Guvernului nr. 74/2009 privind gestionarea fondurilor comunitare nerambursabile provenite din Fondul european de garantare agricolă, Fondul european agricol de dezvoltare rurală si Fondul european pentru pescuit si a fondurilor alocate de la bugetul de stat, privind gestionarea fondurilor nerambursabile alocate de la Comunitatea Europeană si a fondurilor alocate de la bugetul de stat aferente programului de colectare si gestionare a datelor necesare desfăsurării politicii comune în domeniul pescuitului si a programului de control, inspectie si supraveghere în domeniul pescuitului si pentru modificarea art. 10 din Legea nr. 218/2005 privind stimularea absorbtiei fondurilor SAPARD, Fondul european agricol pentru dezvoltare rurală, Fondul european pentru pescuit, Fondul european de garantare agricolă, prin preluarea riscului de creditare de către fondurile de garantare, aprobată cu modificări prin Legea nr. 371/2009, cu modificările si completările ulterioare, nu reprezintă o facilitate la acordarea garantiilor, deoarece si în situatia existentei schemei de ajutor de stat, intensitatea actuală a ajutorului public nu poate fi depăsită,
Tinând cont de necesitatea cresterii gradului de absorbtie a fondurilor europene si implicit a derulării unor proiecte viabile, precum si de necesitatea reducerii încetinirii declinului sectorului pescăresc,
Art. I.- Articolul III din Legea nr. 74/2010 pentru aprobarea Ordonantei Guvernului nr. 14/2010 privind măsuri financiare pentru reglementarea ajutoarelor de stat acordate producătorilor agricoli, începând cu anul 2010, publicată în Monitorul Oficial al României, Partea I, nr. 268 din 26 aprilie 2010, se modifică si va avea următorul cuprins:
“Art. III. - (1) Formele de ajutor de stat prevăzute la art. 4 si 10 din Ordonanta Guvernului nr. 14/2010*) se achită beneficiarilor prevăzuti la art. 3 si 9 din aceeasi ordonantă în conturi distincte, deschise pe numele acestora la Trezoreria Statului.
(2) Fac exceptie de la prevederile alin. (1) beneficiarii care solicită institutiilor de credit credite bancare pentru asigurarea capitalului de lucru necesar realizării productiei, inclusiv pentru plata obligatiilor către bugetul de stat si celelalte bugete.
(3) Sumele încasate în conturile prevăzute la alin. (1) vor fi utilizate de către beneficiari în următoarea ordine, astfel:
b) pentru achitarea obligatiilor către bugetul de stat si celelalte bugete, iar sumele rămase disponibile pot fi virate în conturile deschise la institutiile de credit ori pot fi utilizate pentru efectuarea de plăti către furnizori sau creditori cu conturi
deschise la Trezoreria Statului ori la institutii de credit, cu conditia ca asupra conturilor respective să nu fi fost înfiintată poprire prin titluri executorii.
(4) Beneficiarii ajutoarelor de stat prevăzuti la art. 3 si 9 din Ordonanta Guvernului nr. 14/2010, care au credite contractate de la institutii de credit pentru destinatiile prevăzute la art. 4 si 10 din Ordonanta Guvernului nr. 14/2010, pot cesiona acestora drepturile de încasat de la institutiile publice care plătesc formele de ajutor de stat prevăzute la art. 4 si 10 din Ordonanta Guvernului nr. 14/2010. Cesiunea către institutia de credit se efectuează în baza unei confirmări emise de institutiile publice care plătesc formele de ajutor de stat, din care să rezulte suma de plată către beneficiar. Cesiunea este valabilă numai după notificarea de către beneficiar a institutiei publice care plăteste formele de ajutor de stat.
(5) Institutiile publice care plătesc formele de ajutor de stat către beneficiari care si-au cesionat drepturile de încasat vor solicita organelor fiscale competente eliberarea certificatelor de atestare fiscală conform art. 112 din Ordonanta Guvernului nr. 92/2003 privind Codul de procedură fiscală, republicată, cu modificările si completările ulterioare, cu cel mult 10 zile lucrătoare înainte de efectuarea plătii. În acest caz, eliberarea certificatului de atestare fiscală nu este supusă taxei extrajudiciare de timbru.
(6) în cazul în care certificatul de atestare fiscală contine obligatii de plată ale beneficiarului, institutiile publice care plătesc formele de ajutor de stat înstiintează institutia de credit si beneficiarul cu privire la obligatiile de plată ale beneficiarului ajutorului de stat.
(7) Institutiile publice care plătesc formele de ajutor de stat vor vira la scadentă suma aferentă ajutorului de stat, în contul indicat de institutia de credit, numai dacă beneficiarul ajutorului de stat nu are obligatii de plată restante către bugetul de stat, bugetul asigurărilor sociale de stat si bugetul fondurilor speciale.
(8) Suma care face obiectul cesionării către institutia de credit care a acordat creditul se achită de către institutiile publice, care plătesc formele de ajutor de stat, în contul beneficiarului ajutorului de stat indicat de institutia de credit, cu respectarea prevederilor legale.”
Art. II. - Alineatul (5) al articolului 221 din Ordonanta de urgentă a Guvernului nr. 74/2009 privind gestionarea fondurilor comunitare nerambursabile provenite din Fondul european de garantare agricolă, Fondul european agricol de dezvoltare rurală si Fondul european pentru pescuit si a fondurilor alocate de la bugetul de stat, privind gestionarea fondurilor nerambursabile alocate de la Comunitatea Europeană si a fondurilor alocate de la bugetul de stat aferente programului de colectare si gestionare a datelor necesare desfăsurării politicii comune în domeniul pescuitului si a programului de control, inspectie si supraveghere în domeniul pescuitului si pentru modificarea art. 10 din Legea nr. 218/2005 privind stimularea absorbtiei fondurilor SAPARD, Fondul european agricol pentru dezvoltare rurală, Fondul european pentru pescuit, Fondul european de garantare agricolă, prin preluarea riscului de creditare de către fondurile de garantare, publicată în Monitorul Oficial al României, Partea I, nr. 434 din 25 iunie 2009, aprobată cu modificări prin Legea nr. 371/2009, cu modificările si completările ulterioare, se modifică si va avea următorul cuprins: “(5) Gestionarul schemei de inginerie financiară va percepe beneficiarilor de garantii prevăzuti la alin. (1) numai prima de garantare, în conformitate cu prevederile Comunicării Comisiei nr. 155/02/2008 cu privire la aplicarea art. 87 si 88 din Tratatul CE privind ajutoarele de stat sub formă de garantii. Nivelul primei de garantare se stabileste de către gestionarul schemei de inginerie financiară, conform normelor interne de administrare a riscului.”
*) Ordonanta Guvernului nr. 14/2010 privind măsuri financiare pentru reglementarea ajutoarelor de stat acordate producătorilor agricoli, începând cu anul 2010, a fost aprobată cu modificări si completări prin Legea nr. 74/2010 si a fost completată ulterior prin Legea nr. 281/2010.
pentru modificarea si completarea Procedurii privind schimbarea furnizorului de energie electrică, aprobată prin Ordinul presedintelui Autoritătii Nationale de Reglementare în Domeniul Energiei nr. 88/2009
Având în vedere prevederile art. 9 alin. (2) si (9), ale art. 11 alin. (1) si alin. 2) lit. a) si h) din Legea energiei electrice nr. 13/2007, cu modificările si completările ulterioare,
Art. I. - Procedura privind schimbarea furnizorului de energie electrică, aprobată prin Ordinul presedintelui Autoritătii Nationale de Reglementare în Domeniul Energiei nr. 88/2009, publicat în Monitorul Oficial al României, Partea I, nr. 856 din 9 decembrie 2009, se modifică si se completează după cum urmează:
1. La articolul 7, alineatele (3) si (4) se modifică si vor avea următorul cuprins:
“(3) Fiecare OR elaborează un sistem de codificare pentru punctele de măsurare aferente locurilor de consum din zona proprie de licentă. La elaborarea sistemelor de codificare, operatorii de retea vor avea în vedere ca fiecare cod de identificare să contină un câmp specific alocat operatorului de retea respectiv, care să îl deosebească de codurile aferente punctelor de măsurare apartinând celorlalti operatori de retea. Documentul cu descrierea sistemului va fi transmis la ANRE în termen de 30 de zile de la data intrării în vigoare a prezentului ordin, în vederea avizării.
(4) După aprobarea de către ANRE a sistemului de codificare a punctelor de măsurare, OR alocă fiecărui punct de măsurare codul de identificare conform sistemului de codificare avizat si îl transmite atât consumatorului, cât si furnizorului, în mod esalonat, astfel:
a) pentru punctele de măsurare aferente locurilor de consum pentru care se solicită schimbarea furnizorului, în termen de 3 zile lucrătoare de la solicitare (numai pentru cazurile în care codul de identificare nu a fost transmis anterior);
b) pentru toate celelalte puncte de măsurare aferente locurilor de consum din zona sa de licentă, în termen de 90 de zile de la avizarea de către ANRE a sistemului de codificare, în mod esalonat, începând cu punctele de măsurare aferente locurilor de consum cu contracte de furnizare negociate.”
2. La articolul 10, alineatul (5) se modifică si va avea următorul cuprins:
“(5) Pentru a putea schimba furnizorul, consumatorul trebuie să achite integral, cu cel putin 20 de zile înainte de data solicitată pentru schimbarea furnizorului, toate facturile reprezentând valoarea energiei furnizate sau a penalitătilor datorate întârzierii la plată care, în conformitate cu prevederile contractului de furnizare în vigoare, au termenul de scadentă cu cel putin 30 de zile înainte de data solicitată pentru schimbarea furnizorului. În maximum 3 zile lucrătoare de la efectuarea plătii, consumatorul transmite o copie de pe documentele de plată atât furnizorului actual, pentru confirmarea plătii sumelor datorate, cât si OR, care va verifica respectarea obligatiilor de plată prin compararea sumei plătite cu obligatiile de plată ale consumatorului.”
3. La articolul 10, după alineatul (5) se introduce un nou alineat, alineatul (51), cu următorul cuprins:
“(51) în cazul locului de consum pentru care se solicită un nou aviz tehnic de racordare ca urmare a trecerii locului de consum către altă persoană fizică/juridică prin închiriere, concesiune, predare în administrare sau sub orice altă formă, fără schimbarea proprietătii, încheierea unui nou contract de distributie pentru locul de consum respectiv sau a unui act aditional pentru includerea acelui loc de consum într-un contract de distributie existent al noului furnizor al locului de consum respectiv este conditionată de plata de către vechiul titular al locului de consum a facturilor emise către acesta, atât de către vechiul furnizor, cât si de către operatorii de retea, dacă fostul titular al locului de consum este semnatar al contractelor de distributie/transport, facturi care, conform contractelor respective, au termenul de scadentă anterior datei la care se solicită încheierea noului contract de distributie.”
4. La articolul 10, alineatul (6) se modifică si va avea următorul cuprins:
“(6) OR verifică dacă sunt respectate prevederile alin. (5) si (14) si semnează noul contract de distributie/transport (corespunzător serviciului pe care îl prestează) sau actul aditional la contractul respectiv, numai dacă prevederile alineatelor mentionate sunt respectate. Dacă aceste prevederi nu sunt respectate, OR comunică părtii care a solicitat încheierea noului contract/aditional prevederile care nu au fost respectate în 3 zile lucrătoare de la primirea documentelor prevăzute la alin. (4) si (5), iar procesul de schimbare a furnizorului este suspendat.”
5. La articolul 10, nota 1 de la alineatul (10) se elimină.
6. La articolul 10, după alineatul (13) se introduce un nou alineat, alineatul (14), cu următorul cuprins:
“(14) Consumatorul care a fost titular al contractului de transport si îl delegă pe noul furnizor să încheie acest contract va transmite notificarea prevăzută la alin. (1) către furnizorul actual, către OR si către operatorul de transport. În acest caz, operatorul de transport transmite consumatorului situatia soldurilor conform alin. (4), iar consumatorul îsi achită obligatiile de plată aferente contractului de transport în conditiile prevăzute la alin. (5).”
7. Articolul 21 se modifică si va avea următorul cuprins:
“Art. 21. - (1) în situatia în care există echipamente de măsurare cu înregistrare orară, iar datele de măsurare se transmit automat într-o bază de date apartinând OR, acesta va pune la dispozitia părtilor indecsii de referintă din înregistrările electronice teletransmise.
(2) în cazul locurilor de consum la care citirea contorului se face la intervale mai mari de o lună sau decalat fată de începutul lunii, stabilirea cantitătii lunare de energie, în vederea decontării pe piata angro, se face conform unei metodologii de repartizare lunară a cantitătilor de energie electrică măsurate la intervale mai mari de o lună sau decalat fată de începutul lunii - document elaborat de operatorul de distributie, supus dezbaterii publice si avizat de ANRE.
(3) Până la avizarea de către ANRE a metodologiei prevăzute la alin. (2), repartizarea lunară a cantitătilor de energie electrică decontate pe baza unui profil de consum si care sunt măsurate la intervale mai mari de o lună sau decalat fată de începutul lunii se poate face conform unui procedeu prevăzut de operatorul de distributie în procedura de elaborare a profilurilor de consum, procedură care trebuie să fie aprobată de ANRE, sau, în lipsa acesteia, operatorul de distributie va asigura determinarea lunară a consumului locurilor de consum respective.”
8. După articolul 23 se introduce un nou articol, articolul 24, cu următorul cuprins:
“Art. 24. - (1) Consumatorii sunt scutiti de obligatia de a respecta termenele prevăzute în prezenta procedură, iar OR si furnizorii sunt obligati să ia toate măsurile pentru realizarea schimbării furnizorului într-un timp cât mai scurt, în următoarele situatii:
a) furnizorul actual nu mai asigură responsabilitatea echilibrării;
b) consumatorii sunt în situatia de a fi transferati la furnizorul de ultimă optiune (FUO);
c) consumatorii sunt alimentati de FUO (în regim de furnizare de ultimă optiune).
(2) în situatiile prevăzute la alin. (1), consumatorul poate schimba furnizorul dacă până la data schimbării furnizorului sunt îndeplinite următoarele conditii:
a) consumatorul transmite furnizorului actual notificarea prevăzută la art. 10 alin. (2);
b) consumatorul plăteste facturile care au termen scadent până la data schimbării furnizorului, emise de furnizorul actual conform contractului de furnizare;
c) sunt încheiate contractele necesare furnizării începând cu data schimbării (contract de furnizare si contracte de transport/distributie);
d) noul furnizor respectă reglementările în vigoare privind asigurarea responsabilitătii echilibrării.”
Art. II. - În termen de 90 de zile de la publicarea prezentului ordin, operatorii de distributie au obligatia să transmită Autoritătii Nationale de Reglementare în Domeniul Energiei, în vederea avizării, metodologia prevăzută la art. 21 alin. (2) din procedura privind schimbarea furnizorului de energie electrică, aprobată prin Ordinul presedintelui Autoritătii Nationale de Reglementare în Domeniul Energiei nr. 88/2009.
Art. III. - Furnizorii de energie electrică, operatorul de transport si de sistem, operatorii de distributie si consumatorii de energie electrică vor duce la îndeplinire prevederile prezentului ordin.
Art. IV. - Entitătile organizatorice din cadrul Autoritătii Nationale de Reglementare în Domeniul Energiei urmăresc respectarea prevederilor prezentului ordin.
pentru modificarea si completarea Ordinului ministrului agriculturii, pădurilor si dezvoltării rurale, interimar, nr. 769/2009 privind aprobarea Metodologiei de înregistrare a operatorilor economici si eliberare a autorizatiei pentru producerea, prelucrarea si/sau comercializarea semintelor si materialului săditor
Având în vedere Referatul de aprobare nr. 69.769 din 9 februarie 2011 întocmit de Directia generală politici agricole în sectorul vegetal,
având în vedere prevederile Legii nr. 266/2002 privind producerea, prelucrarea, controlul si certificarea calitătii, comercializarea semintelor si a materialului săditor, precum si testarea si înregistrarea soiurilor de plante, republicată, si vizând necesitatea armonizării legislatiei românesti cu legislatia comunitară specifică privind comercializarea semintelor si a materialului săditor pe specii si grupe de specii,
în temeiul prevederilor Hotărârii Guvernului nr. 725/2010 privind reorganizarea si functionarea Ministerului Agriculturii si Dezvoltării Rurale, precum si a unor structuri aflate în subordinea acestuia, cu modificările si completările ulterioare,
Art. I. - Ordinul ministrului agriculturii, pădurilor si dezvoltării rurale, interimar, nr. 769/2009 privind aprobarea Metodologiei de înregistrare a operatorilor economici si eliberare a autorizatiei pentru producerea, prelucrarea si/sau comercializarea semintelor si materialului săditor, publicat în Monitorul Oficial al României, Partea I, nr. 917 din 28 decembrie 2009, se modifică si se completează după cum urmează:
“Art. 2. - Inspectia Natională pentru Calitatea Semintelor din cadrul Ministerului Agriculturii si Dezvoltării Rurale va urmări aplicarea prevederilor prezentului ordin prin inspectoratele teritoriale pentru calitatea semintelor si a materialului săditor si Laboratorul Central pentru Calitatea Semintelor si a Materialului Săditor.”
2. Anexa se modifică si se completează după cum urmează:
a) La articolul 7, alineatul (2) se modifică si va avea următorul cuprins:
“(2) Formularele tipizate existente în stoc vor fi utilizate până la epuizarea stocului.”
b) La articolul 10, alineatele (1) si (2) se modifică si vor avea următorul cuprins:
“Art. 10. - (1) Anual, ITCSMS si/sau LCCSMS monitorizează activitatea desfăsurată de operatorii economici, în scopul verificării îndeplinirii continue a cerintelor prevăzute la art. 5 din Legea nr. 266/2002, republicată. Monitorizarea se face în baza Fisei de supraveghere si monitorizare a activitătii operatorului economic, prevăzută în anexa nr. 7.
(2) Monitorizarea activitătii operatorilor economici prevăzută la alin. (1) se face de către ITCSMS si/sau LCCSMS anual, dar nu mai devreme de 11 luni de la monitorizarea precedentă.”
c) Articolul 14 se modifică si va avea următorul cuprins:
“Art. 14. - Anexele nr. 1-7 fac parte integrantă din prezenta metodologie.”
d) Anexa nr. 3 la metodologie se modifică si înlocuieste cu anexa nr. 1, care face parte integrantă din prezentul ordin.
e) După anexa nr. 6 la metodologie se introduce o nouă anexă, anexa nr. 7 la metodologie, având cuprinsul prevăzut în anexa nr. 2, care face parte integrantă din prezentul ordin.
Art. II. - În tot cuprinsul Ordinului ministrului agriculturii, pădurilor si dezvoltării rurale, interimar, nr. 769/2009, sintagma “Ministerul Agriculturii, Pădurilor si Dezvoltării Rurale” se înlocuieste cu sintagma “Ministerul Agriculturii si Dezvoltării Rurale”, iar sintagma “MAPDR” se înlocuieste cu sintagma “MADR”.
- a) fată –
Inspectia Natională pentru Calitatea Semintelor
pentru producerea/prelucrarea/comercializarea semintelor si a materialului săditor
pentru .............. semintelor si a materialului săditor
În temeiul art. 4 din Legea nr. 266/2002, republicată, prin prezenta autorizăm operatorul economic....................................., cu sediul în localitatea................................, str................................ nr........, judetul ....................., înregistrat la Oficiul National al
Registrului Comertului cu nr.....................din...........................,
pentru producerea/prelucrarea/comercializarea semintelor si a materialului săditor din următoarele specii sau grupe de specii: ……………………………………………………………………………………................................................,
pentru activitatea desfăsurată la:
În temeiul art. 4 din Legea nr. 266/2002 privind producerea, prelucrarea, controlul si certificarea calitătii, comercializarea semintelor si a materialului săditor, precum si testarea si înregistrarea soiurilor de plante, republicată, se autorizează operatorul economic:............................... cu sediul în localitatea................................, str. ...............................nr. ......., judetul ................ înregistrat la Oficiul National al Registrului Comertului cu nr. ............din......., pentru..............
semintelor si a materialului săditor din următoarele specii sau grupe de specii:
……………………………………………………………………………………................................................,
pentru activitatea desfăsurată la:..................................................................................
(amplasamentul, localitatea, punctul de lucru)
Inspectoratul Teritorial pentru Calitatea Semintelor si Materialului Săditor............../
(numele, prenumele, semnătura, stampila)
Prezenta autorizatie poate fi retrasă în conformitate cu prevederile art. 6 din Legea nr. 266/2002, republicată.
Operatorul economic autorizat este obligat să anunte emitentul prezentei autorizati despre orice modificare intervenită în documentatia depusă la autorizare, în termen de 15 zile de la producerea modificării.
- b) verso –
Monitorizare anuală
L.S...........................
SEMINTELOR SI MATERIALULUI SĂDITOR............................
Nr........................din.....................
FISA DE SUPRAVEGHERE SI MONITORIZARE
a activitătii operatorului economic în vederea acordării vizei de monitorizare anuală pentru:
� PRODUCERE
� PRELUCRARE
Operatorul economic..........................................................................................................................................................
Telefon, fax, e-mail:.............................................................................................................................................................
Nr. autorizatiei pentru producere/prelucrare/comercializare:.......................................................................................
1. Modificări privind statutul si datele de identificare:
� da, au fost modificări si au fost comunicate la inspectoratul teritorial pentru calitatea semintelor si materialului săditor (ITCSMS) sau la Laboratorul Central pentru Calitatea Semintelor si a Materialului Săditor (LCCSMS);
� da, au fost modificări si nu au fost comunicate la ITCSMS sau LCCSMS;
� nu au fost modificări.
2. Dotarea tehnico-materială:
� a suferit modificări care au fost anuntate la ITCSMS sau LCCSMS si sunt dovedite prin documente;
� a suferit modificări si nu au fost comunicate la ITCSMS sau LCCSMS;
� nu a suferit modificări.
3. Personalul responsabil cu desfăsurarea activitătilor de producere, prelucrare si comercializare a semintelor si materialului săditor:
4. Specia sau grupa de specii pentru care s-a făcut înregistrarea:
� a suferit modificări si modificările au fost anuntate la ITCSMS sau LCCSMS;
� a suferit modificări si modificările nu au fost anuntate la ITCSMS sau LCCSMS;
5. Organizarea corespunzătoare a activitătilor de producere, prelucrare si comercializare pentru mentinerea autenticitătii si puritătii varietale a semintelor si materialului săditor:
� da;
6. Respectă normele tehnologice de depozitare, transport si comercializare specifice fiecărei specii pentru care s-a acordat autorizatia:
7. Oferă beneficiarilor de sământă un minimum de informatii necesar folosirii corecte a semintelor si a materialului săditor, prin:
� inscriptionarea datelor pe ambalaj sau pe eticheta furnizorului;
� afisarea informatiilor la locul de vânzare.
8. Respectă inviolabilitatea etichetelor si a ambalajelor originale:
9. Anuntă la ITCSMS sau LCCSMS, în termenul fixat de actele normative în vigoare, cantitătile de seminte rămase pe stoc:
10. Retrage din circulatie semintele care nu corespund normelor în vigoare:
11. Comercializează seminte sau material săditor care nu corespund normelor în vigoare:
12. Registrul de intrări-iesiri:
� există si este completat corespunzător prevederilor Ordinului ministrului agriculturii, pădurilor si dezvoltării rurale, interimar, nr. 769/2009 privind aprobarea Metodologiei de înregistrare a operatorilor economici si eliberare a autorizatiei pentru producerea, prelucrarea si/sau comercializarea semintelor si materialului săditor;
� există, dar nu este completat corespunzător;
� detine un sistem de evidentă computerizat;
� nu există.
13. Măsuri pentru corectarea unor aspecte constatate de autoritate:
� au fost stabilite actiuni corective/responsabilităti/termene pentru solutionarea neconformitătilor constatate;
� actiunile corective au fost aplicate pe perioada monitorizării;
� a fost evaluată eficienta implementării actiunilor corective.
14. Dispozitii finale referitoare la respectarea regulilor si normelor în vigoare si asigurarea îndeplinirii continue a cerintelor art. 5 din Legea nr. 266/2002 privind producerea, prelucrarea, controlul si certificarea calitătii, comercializarea semintelor si a materialului săditor, precum si testarea si înregistrarea soiurilor de plante, republicată:
� operatorul economic respectă prevederile legale în vigoare;
� operatorul economic nu respectă prevederile legale în vigoare si sunt luate următoarele măsuri:
- retragerea temporară/definitivă a autorizatiei;
- alte măsuri............................................................................................................
Inspector oficial,
Fisa este întocmită în conformitate cu regulile si normele în vigoare.
Operatorul economic trebuie să anunte la ITCSMS sau LCCSMS................, în termenul prevăzut de normele în vigoare, modificările intervenite în activitatea pe care o desfăsoară.
privind aprobarea modificărilor aduse actului constitutiv al Societătii Comerciale VOX ASIGURĂRI BROKER DE ASIGURARE REASIGURARE - S.R.L. referitoare la schimbarea denumirii societătii, schimbarea sediului social, cesiunea de părti sociale, noul asociat unic, revocarea/numirea unui administrator, revocarea/numirea unui director general si reluarea activitătii
în baza Hotărârii Consiliului Comisiei de Supraveghere a Asigurărilor din data de 8 martie 2011, prin care s-au aprobat modificările aduse actului constitutiv al Societătii Comerciale VOX ASIGURĂRI BROKER DE ASIGURARE REASIGURARE - S.R.L.,
Art. 1. - Se aprobă modificările aduse actului constitutiv al Societătii Comerciale VOX ASIGURĂRI BROKER DE ASIGURARE REASIGURARE - S.R.L. referitoare la:
- noul asociat unic - domnul Badea Mugur;
- schimbarea denumirii societătii din “VOX ASIGURĂRI BROKER DE ASIGURARE REASIGURARE - S.R.L.” în “UNITY BROKER DE ASIGURARE REASIGURARE -S.R.L.”;
- schimbarea sediului social în municipiul Bucuresti, complexul Colentina - Tei, sos. Colentina nr. 1 (etaj), sectorul 2;
- revocarea din functia de administrator si director general a domnului Neatu Laurentiu;
- numirea în functia de administrator si director general a domnului Badea Mugur, conform Hotărârii asociatilor din data de 26 octombrie 2010 si reluarea activitătii.
Art. 2. - Societatea are obligatia ca în termen de 5 zile de la data înregistrării la oficiul registrului comertului a mentiunilor de mai sus, dar nu mai târziu de 60 de zile de la data primirii prezentei aprobări, să depună la Comisia de Supraveghere a Asigurărilor copia certificatului de înscriere de mentiuni, copia rezolutiei persoanei desemnate/directorului prin care s-a dispus înregistrarea si copia certificatului constatator care va cuprinde toate datele societătii.
Art. 3. - Societatea are obligatia prezentării la Comisia de Supraveghere a Asigurărilor, în termen de 60 de zile de la primirea prezentei decizii, a copiei contractului de administrare/ mandat si a contractului de muncă încheiat cu domnul Badea Mugur, conform prevederilor art. 6 alin. (1) si (2) din Normele privind autorizarea brokerilor de asigurare si/sau de reasigurare, precum si conditiile de mentinere a acesteia, puse în aplicare prin Ordinul presedintelui Comisiei de Supraveghere a Asigurărilor nr. 15/2010.
Art. 4. - Prezenta decizie se publică în Monitorul Oficial al României, Partea I, conform prevederilor art. 9 alin. (2) din Legea nr. 32/2000 privind activitatea de asigurare si supravegherea asigurărilor, cu modificările si completările ulterioare.